Saariselkä

Saariselkä on laaja tunturialue Suomen lapissa Inarin, Savukosken ja Sodankylän kuntien alueella. Saariselän tunturialue ja siellä sijaitseva UK kansallispuisto on yksi Suomen suosituimmista retkeily- ja vaelluskohteista. Ihanteellinen kohde avaraa tunturimaisemaa ja erämaan rauhaa hakevalle.

Saariselkä on myös matkailukylän nimi. Se sijaitsee E75 -tien (nelostien) itäpuolella, "Suomi-neidon" kaulan paikkeilla. Lähimpään suurempaan kaupunkiin Rovaniemelle Saariselän tunturikylästä on noin 260 km ja kuntakeskukseen Ivaloon 30 km, Sodankylään matkaa Saariselältä on noin 130 kilometriä.

Paikallinen kulttuuri ja luonto ovat Saariselällä vahvasti läsnä. Rakennuskanta on maltillista ja mukavasti luontoon sovitettua. Alueen omaa kasvillisuutta on säilytetty rakennusten ympärillä ja sitä käytetään myös maisemoinnissa. Kylä on kompakti ja ilman autoa pärjää hyvin. Kävelymatkat jäävät lyhyiksi, kun palvelut ovat lähellä toisiaan. Toiselta kantilta katsottuna luonto on lähellä, lapin tuntureista ja kuruista pääsee nauttimaan vain kiven heiton päässä palveluista.

Maastohiihtäjälle Saariselkä tarjoaa n. 200 km erittäin vaihtelevaa ja monipuolista latuverkostoa, josta reilu 30 km on valaistu. Lumetusjärjestelmä takaa pitkän hiihtokauden ja kestävän pohjan ensilumenladulle.

Laskettelukeskus sijaitsee kahden tunturin vastakkaisilla rinteillä. Molemmilta tuntureilta, Kaunispäältä ja Iisakkipäältä lasketaan alas samaan kuruun. Rinnealue on helppo nähdä tunturin laelta yhdellä silmäyksellä. Rinteitä on 13 ja ne ovat profiililtaan samankaltaisia. Erikoisuutena Snow Park, Suomen pisin street. Kylän keskustasta on kilometri laskettelurinteiden ala-asemalle, jossa sijaitsee lasketteluvälinevuokraamo, lipunmyynti-piste, hiihtokoulu ja rinneravintola. Kaunispään huipulta voi halutessaan laskea yhdysrinnettä pitkin lähelle kylän keskustaa. Sama rinne toimii Suomen pisimpänä pulkkamäkenä, 1200 m.

Saariselällä vuodepaikkoja on n. 13 0000, ympärivuotisia asukkaita vain muutama sata. Majoitustiloina kylällä ja lähiymopäristössä on hotellihuoneita, sviittejä, mökkejä, huoneistoja, retkeilymajoja, majataloja, erömökkejä ja igluja. Ruokaa, juomaa ja kaikkea ruokailuun liittyviä palveluja tarjoavat ravintolat, baarit, grillit, latukahvilat ja pitopalvelut. Kaksi ruokakauppaa on auki ympäri vuoden. Vaatteita, urheilu- ja retkeilyvälineitä myydään muutamassa (3-5) myymälässä. Matkamuistoja, paikallisia käsitöitä ja taidetta myydään pienissä erikoisputiikeissä ja myyntinäyttelyissä. Mitä muuta Saariselältä löytyy:
 * Bensa-asema
 * Metsähallituksen palvelupiste Kiehinen: kartat, kalastus- ja kelkkailuvat
 * Alko
 * Pankkiautomaatti
 * Suomen pisin pulkkamäki, 1200 m
 * Pieni uimaranta Kelolammella
 * Välinevuokraamoja, joista saa kesä- ja talviurheiluvälineitä ja varusteita
 * Kylpylä (Holiday Club)
 * Saariselkä Areena (tennis, lentis ym)
 * Kauneushoitola
 * Kuntosali
 * Nuotiopaikat Kummituskämpällä ja laskettelukeskuksessa
 * Maankuulut Monotanssit Laanilassa

Saariselällä on hyvät puitteet kokouksille ja seminaareihin. Ohjelmapalveluita on ympäri vuoden joka lähtöön, tilauksesta räätälöityinä tai huokeampina ns. vakiolähtöinä viikko-ohjelmista.

Lisää tietoa Saariselän alueesta: Saariselkä wikipediassa Saariselän historiaa Saariselän Keskusvaraamo Hotelli Laanihovi

Lentokoneella
Finnair ja halpalentoyhtiö Norwegian tarjoavat suoria lentovuoroja Helsingistä Ivaloon. Jokaiselta lentovuorolta on linja-autoyhteys Saariselälle. Taksin voi tilata ennakkoon tai paikanpäältä.

Junalla
Lähin rautatieasema sijaitsee 260 km etäisyydellä Rovaniemellä jonne on päivittäisiä junayhteyksiä Etelä-Suomesta. Rovaniemeltä on jokaiselta junavuorolta jatkoyhteydet linja-autoilla Saariselälle.

Bussilla

 * Matkahuollon aikatauluhaku
 * Eskelisen Lapin Linjat, päivittäin useita vuoroja Oulusta ja Rovaniemeltä
 * Expressbusseilla Saariselälle eri puolilta Suomea
 * Korsisaari Saariselkä Express

Autolla
Saariselälle pääsee esimerkiksi Rovaniemen suunnasta omalla autolla hyväkuntoista Valtatie 4:ää (E75) pitkin. Ajomatka Helsingistä on noin 1070 km.

Autolla
Saariselän kylässä ei omaa autoa välttämättä tarvita. Takseja on Saariselällä useita. Oma auto saattaa olla avuksi jos majoittuu Kiilopään tunturikeskuksessa tai haluaa käydä esimerkiksi kuntakeskuksessa Ivalossa (30 km) tai Siidassa Inarin kirkonkylässä (70 km). Kimppakyyti saattaa järjestyä helposti jättämällä viestin ilmoitustaululle tai suoraan kyselemällä.

Bussilla
Päivittäisiä vuorolinjoja alueella on vähän. Jos aiot kulkea vuoroliikenteen linja-autoilla, selvitä meno- ja paluuaikataulut etukäteen. Esim. Matkahuollon aikatauluhaku netissä tai paikanpäällä majoitusliikkeiden vastaanotoista tai info pisteistä. Talviaikaan, laskettelukeskuksen auki ollessa, Saariselän alueella liikennöi suksibussi. Ski Bus aikataulu

Kävellen
Saariselän kylässä kaikki palvelut ovat kävelyetäisyydellä. Laanilaan/Laanilasta voi kävellä kolmen kilometrin matkan valaistua hyväkuntoista päällystettyä tietä tai talvikävelyreittiä pitkin

Näe

 * Jäämerta kohti -näyttely opastus- ja kauppakeskus Siulassa.
 * Kaunispää näköalaravintola ja matkamuistomyymälä Kaunispään huipulla, autotie perille.
 * Savottakahvila ja -museo Laanilassa, kävelymatka yhteensuuntaa 5 km. Pienimuotoinen näyttely on ilmainen.
 * Iisakkipään kuru kävelymatka yhteensuuntaa 2 km hyvin opastettua reittiä pitkin. Kävely helppoa, sillä polku päällystetty soralla, kosteikkojen yli pitkospuut ja jyrkissä nousuissa portaat.
 *  Prospektorin kaivos n. 1 km Laanilasta

Tapahtumat
Vuosittain Saariselällä järjestetään mm. seuraavia tapahtumia Saariselän tapahtumia voi seurata esim. näistä kalentereista: Saariselkä Saariselän Keskusvaraamo
 * tammikuussa: Tunturibluesja '''Saariselkä Lentis
 * maaliskuussa: Pulkkamäen MM-kisat
 * huhtikuussa: Vaskoolihiihto
 * toukokuussa: Saariselkä Volley
 * kesäkuussa: Juhannusjolkka ja Saariselän Juhannus
 * elokuussa: Jänkhällä Jytisee (vuodesta 1998) ja Rautaa Rajalle (vuodesta 2005)
 * marraskuussa: Kaamosjazz

Tee
Talvella ulkona voi tehdä ainakin kaikkea tätä:
 * Hiihdä
 * Laskettele
 * Lautaile
 * Aja pororeellä
 * Moottorikelkkaile
 * Aja Husky valjakolla
 * Ratsasta hevosella
 * Pilki
 * Lumikenkäile
 * Luistele
 * Laske Suomen pisintä pulkkamäkeä
 * Savusauno ja ui avannossa
 * Vieraile Porotilalla
 * Tutustu taiteen myyntinäytteilyihin
 * Aja jääkarttia tai istu ralliauton kyytiin
 * Katsele revontulia
 * Potkukelkkaile
 * Veistä lumiveistoksia

Kesällä ulkona voi tehdä ainakin tätä kaikkea.
 * Maastopyöräile
 * Sauvakävele
 * Vaella
 * Retkeile
 * Tutki luontoa ja bongaa eläimiä
 * Kalasta
 * Melo kanootilla
 * Laske koskea kumiveneellä
 * Veneile tai soutele
 * Tutustu Huskyfarmin elämään
 * Tutustu Porotilan arkeen
 * Huuhdo kultaa
 * Ratsasta hevosella
 * Ui lammessa tai tunturipurossa

Osaa näistä voi tehdä omatoimisesti ja tekeminen on ilmaista. Osa on maksullia ohjelmapalveluita tai ainakin välinevuokrien osalta. Tarkempaa tietoa:Top Safaris Eräsetti Keskusvaraamo Lake & Snow Inari Lapin Safarit Luontoloma

Osta

 * Partioaittaurheilu- ja retkeilyvaatteita, välineitä
 * Ski Wear rheiluvaatteita
 * Käsitöitä
 * Taidetta
 * Kiehinen kalastus- ja kelkkailulupia, karttoja

Syö

 * Huippu Kaunispää tunturin huipulla
 * Kotipizza Siula
 * '''Hotelli Laanihovi
 * Kuukkeli, Kuukkeli-marketin kahvio-ravintola
 * Linnansali Hotelli Riekonlinnassa
 * Muossi grillikioski, sijainti kylpylän vieressä torilla.
 * Petronella
 * Pirkon Pirtti
 * '''Pirtti, Santa's Hotel Tunturi
 * Rakka, ala carte, Rosso Express, pizzaa ja Houseburger, hampurilaisia Holiday Club Saariselän yhteydessä
 * Siberia
 * '''Siula, Santa's Hotel Tunturi
 * Ski bar Sohjo laskettelurinteiden ala-asemalla
 * Catering Mero Saariselkä, cateringpalvelua Saariselällä

Kahvilat

 * Huippu Kaunispää tunturin huipulla
 * Laanihovi monotanssit, ravintola ja kahvio valaistun ladun varrella
 * Savottakahvila Laanilassa
 * Suomen Latu kiilopäällä
 * Saivu kauppakeskus Siulassa
 * Kuukkeli Kuukkeli-marketin kahvila-ravintola, maksuton internet asiakkaille. Oman leipomon tuotteet.
 * Ski bar Sohjo laskettelurinteiden ala-asemalla

Baarit & pubit & yökerhot

 * Raiku Holiday Club Saariselän yhteydessä
 * Panimo
 * Teerenpesä
 * Siula hotelli Tunturissa
 * Hotelli Laanihovi

Edulliset

 * Hotelli Laanihovi
 * Saariselän Panimo
 * Savottakahvila Laanilassa, kolme kilometriä Saariselän kylästä etelään.
 * Retkeilymaja, Suomen Latu Kiilopäällä

Keskihintaiset

 * Hotelli Kieppi
 * Santa's hotel Tunturi

Hintavat

 * Hotelli Riekonlinna
 * Holiday Club Saariselkä
 * Gielas, Santa's hotel Tunturissa

Muut

 * Saariselän Keskusvaraamo Laaja valikoima mökkejä ja huoneistoja. Hintaluokan ja tason voi valita tarpeen mukaan.

Pysy turvassa
Patikoiminen Saariselän tunturialueella on turvallista kun noudattaa annettuja ohjeita ja tiedostaa omat rajansa. Saariselän lähialueen luontopolut ovat hyvin merkittyjä ja varusteiksi riittävät lenkkitossut ja sään edellyttämät ulkoiluvaatteet.

Kauemmaksi suuntaavan retkeilijän on syytä ottaa mukaan olosuhteiden edellyttämät varusteet. Sää saattaa tunturissa muuttua äkillisesti ja kastuminen ja kylmettyminen voi olla hengenvaarallista. Tämän vuoksi on suositeltavaa ottaa varalle sateenpitävää ja lämmintä vaatetusta vaikka retkelle lähtiessä sää vaikuttaisikin hyvältä.

Alueen neuvontapisteistä saa ohjeita varusteiden ja retkikohteiden suhteen. Suositeltavaa on että kauemmaksi maastoon ei lähdettäisi yksin, tai ainakin aikeista tulisi ilmoittaa esimerkiksi oman hotellinsa vastaanottoon. Ihmiselle vaarallisia villieläimiä ei matkailija kohtaa Saariselällä juuri koskaan. Alueen itälaidalla elää karhuja mutta karhu haistaa kulkijan kaukaa ja yleensä aina väistää ihmistä. Ainoastaan yllätettynä ja pentujaan suojellessaan karhu voi olla vaarallinen, siksi omasta kulkemisestaan kannattaa antaa selkeitä merkkejä eläimille.

Pysy terveenä
Tapaturman tai sairauskohtauksen sattuessa soita yleiseen hätänumeroon 112. Matkapuhelimen kuuluvuus tunturialueella saattaa olla rajoitettu.
 * Ivalon terveyskeskus, Sairaalantie 20 IVALO, puhelinvaihde 016-687 511
 * MedInari Oy, Holiday Club Saariselän yhteydessä toimiva Inarin kunnan ja alueen suurimpien matkailuyrittäjien perustama sairaanhoito- ja terveydenhoitopalvelupiste. Puhelinvaihde 0207 205 830.

Ota yhteyttä

 * Pohjois-Lapin Matkailu Oy, Kelotie, Saariselän Siula, 99830 Saariselkä, puh. 016-668 402
 * Saariselän Keskusvaraamo, Honkapolku 2, 99830 Saariselkä, puh. 016-554 0500 Saariselka.com

Jatka matkaa

 * Saariselältä järjestetään retkiä Norjaan Jäämeren rannalle, mm. Kuningasrapusafareille.
 * Inari &mdash; 70 km pohjoiseen
 * Urho Kekkosen kansallispuisto

Saariselkä